04/07/2019 | Administración LocalMunicipal
A Laracha
Bases contratación urxente técnico interpretación dos muíños 2019

O obxecto desta convocatoria é a contratación laboral temporal, a tempo parcial, baixo a modalidade de contrato temporal, de 1 técnico/a para o Centro de Interpretación dos Muiños. As funcións e tarefas a desempeñar serán as de atención e dinamización do Centro de Interpretación dos Muiños de Auga da Costa da Morte, sito na parroquia de Golmar (A Laracha), segundo a memoria presentada ante a Deputación Provincial da Coruña para o programa de subvencións a concellos e entidades locais para contratar persoal técnico para a atención de Museos e Centros de Interpretación ano 2019, en concreto: Durante a visita polo museo mostraranse os diferentes tipos de mecanismos e funcionamento dos muíños de auga existentes en Galicia, poñendo especial interese na Ruta dos Muíños da Costa da Morte. Co obxectivo de dinamizar e enriquecer a visita, complementarase con percorridos interpretativos sobre interpretación medioambiental das concas fluviais e dos cultivos, aprender as diferentes tipoloxías de muíños de auga, afondar na evolución dos mecanismos para obter enerxía por medios naturais e coñecer a historia local, estreitamente vinculada aos muíños. Propostas: 1.- Ruta en bicicleta “Golmar – Caión - Golmar”: 25-30 km de distancia. Desta maneira relacionaranse o “Centro Azul” coa “Bandeira Azul” da praia de Caión.2.- Ruta a pé “Desde o Acheiro ata o Anllóns”: 5 km de distancia. Percorrido de dificultade baixa a iniciar no río Acheiro (inmediacións do museo de Golmar), continuar polo paseo fluvial do río Anllóns e finalizar na área recreativa de Gabenlle. Ao longo de la ruta, explicar as características da ducia de muíños de auga existentes.3.- Ruta a pé “O monxe beneditino”: 10 km. Comezando no museo de Golmar, a primeira parte da ruta realizarase polo río Acheiro e, na segunda, proponse unha subida a outros recursos turísticos como o mosteiro de San Pedro de Soandres e o miradoiro de Santa Marta. Aproveitando a dispoñibilidade das salas interiores do museo, a ampla zona verde na que se atopa o edificio, a presenza dunha panadería na parte posterior do museo e a proximidade dos ríos Acheiro y Anllóns, débense realizar obradoiros infantís relacionados con temáticas medioambientais (fauna, flora, cultivos, gastronomía, ríos, reciclaxe, etc.) e culturais (historia, patrimonio, contos, lendas, artesanía, etc.) dunha duración aproximada de 3 horas e un número máximo de 25 participantes por sesión.4.- Actividades de geocaching ou organización de xincanas relacionadas cos muíños, a auga, os cultivos e a natureza, onde todos os membros da familia poidan participar seguindo as pistas depositadas, o que facilitará o coñecemento e aprendizaxe do patrimonio etnográfico do Concello da Laracha dun xeito lúdico.5.- Exposicións fotográficas de temática relacionada cos muíños, actividades agrícolas, cultura, folclore e tradicións populares do Concello.6.- Ciclos de “Historias e Lendas” sobre a transmisión oral das distintas historias e lendas que contan os nosos maiores e que perduran no tempo.7.- Actividades de turismo micolóxico. Saída para coñecer as distintas tipoloxías de setas que se poden localizar no termo municipal, e posterior charla a cargo dun experto.8.- Concursos de fotografía e debuxo relacionados coa temática que aborda o Centro Azul.9.- Actividades relacionadas co turismo ornitolóxico, como saídas ao campo para localizar as diferentes especies coas que conta o territorio.10.- Accións formativas relativas ao ecoturismo, desenvolvemento sostible, calidade turística e preocupación medioambiental, agricultura ecolóxica ou xardinería ecolóxica.11.- Voluntariado para a limpeza de medios naturais. Os aspirantes deberán achegar no prazo de presentación de instancias a documentación que acredite o seguinte: a) Ter nacionalidade española ou ser nacional de outros Estados conforme aos artigos 56 e 57 do Estatuto Básico do Empregado Público. Presentará copia cotexada do DNI. b) Ter cumpridos os 16 anos de idade e non pasar daquela idade prevista para a xubilación forzosa por idade. c) Non haber sido separado/a mediante expediente disciplinario do servizo de calquera das administracións públicas, nin atoparse inhabilitado para o exercicio das funcións públicas por sentencia firme. d) Ter a capacidade funcional, así como a capacidade física necesaria para o desenvolvemento das tarefas, extremos que deberán acreditarse mediante a presentación de informe médico ou certificado médico (que poderá ser achegado xunto coa solicitude de participación no proceso selectivo, ou en todo caso, de ser seleccionado na data de firma do contrato). e) Non estar incurso en causas de incompatibilidade de conformidade có disposto na Lei 53/1984 de 26 de decembre, de incompatibilidades do persoal ao servizo das administracións públicas. f) Ter a titulación de Celga 4 ou equivalente g) O persoal contratado deberá ter formación específica relacionada co ámbito da xestión de museos ( Historia da Arte, Historia, Humanidades, belas Artes ou similares) ou da xestión do patrimonio natural ( Biloxía) A categoría da plaza é de Técnico medio A2. Titulación mínimo: Grao ou diplomatura no seu caso. Os presentes requisitos se entenderán referidos á data de expiración do prazo sinalado para a presentación de instancias. O contrato de traballo temporal por obra ou servizo determinado, será dende a sinatura do contrato, ó remate deste proceso selectivo, ata máximo 31 de decembro de 2019. A xornada laboral será a tempo parcial ( 50% da xornada), co horario establecido polo responsable de persoal, coa autorización do alcalde - presidente. As retribucións estipuladas para este posto, son de 929.94€ brutos/mes) incluído tódolos conceptos salariais e pagas extraordinarias. Sistema de selección: A selección do persoal realizarase de conformidade co previsto nas presentes bases polo sistema de oposición -concurso: · Desenvolvemento de dúas probas escritas: De comprobación de coñecementos teóricos nos campos da museoloxía ou da xestión do patrimonio natural (en función da natureza do espazo), puntuada ata 3 puntos. A proba terá unha duración de 45 minutos con 15 preguntas. Esta proba é eliminatoria. Corresponderalle o Tribunal determinar o número de respostas correctas esixido para acadar a puntuación mínima de 1.5 puntos, necesaria para considerar superada a proba Proposta concreta de dinamización do espazo en relación ao seu contexto social, puntuada ata 3 puntos. O aspirante deberá redactar o proxecto de dinamización nun tempo máximo de duas horas que posteriormente será defendido diante do tribunal. Será preciso acadar 1.5 puntos para a superación da proba. Esta proba é eliminatoria Formación: * Formación específica superior-en función da natureza do museo ou centro- en museoloxía, xestión cultural ou xestión patrimonial do medio natural (mestrados ou posgraos universitarios relacionados directamente, cursos universitario de especialización, etc). Ata 2 puntos. * Formación específica (cursos, xornadas, etc) debidamente acreditada e homologada, relacionada co posto de traballo, impartida polas administracións públicas ou polas institucións e entidades autorizadas. Ata 1 punto. * Experiencia-acreditada documentalmente- na planificación, deseño e/ou desenvolvemento práctico de actividades de catalogación, inventario, planificación de exposicións, apoio científico e práctico. Ata 1 punto. A documentación poderá ser fotocopia, sen ser precisa a copia cotexada; se presumirá documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Procedemento de selección: Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta obrigatoriamente no taboleiro de edictos do Concello, tamén na páxina web e na sede electrónica do Concello, relacionándose os aspirantes excluídos coa indicación da causa de exclusión. Os aspirantes excluídos disporán dun prazo de tres días para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso– administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Os membros do tribunal poderán nomear colaboradores do tribunal. Rematado o proceso de cualificación dos aspirantes, o tribunal publicará acta coas puntuacións totais obtidas e fixará a data, lugar e hora de realización da proba de galego, de ser preciso, esta proba será cualificada como apta ou non apta. Realizado dita proba, de ser preciso, o tribunal emitirá acta final cos resultados acadados e coa proposta dos aspirantes. Non poderán proponerse máis candidatos/as que prazas vacantes, aínda que có resto de solicitantes non seleccionados/as se elaborará unha relación de reservas, por orden de puntuación, de maior a menor, por si fose preciso cubrir posibles baixas ou renuncias, válida para o presente ano e mesmo posto de traballo. En caso de empate na puntuación total procederase ao desempate, segundo o seguinte criterio: 1º. Maior puntuación obtida no apartado de oposición.2º. Puntuación obtida no apartado de titulación académica (de ser necesaria). 3º. Sorteo. As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de 5 día hábiles contados a partir do día seguinte á publicación destas bases da convocatoria no BOP. Tamén serán publicadas na web municipa e no Taboleiro de anuncios. As instancias, xunto coa documentación precisa tamén poderán remitirse na forma prevista no artigo 16.4 de la Lei 39/2015, de 1 de outubro, do Procedemento Administrativo Común das Administracións Públicas, así como a través da Sede Electrónica do Concello da Laracha(sede. alaracha. es). No caso de non ser presentado no rexistro municipal, os aspirantes deberán remitir un fax (981606331) ou un e-mail ao seguinte enderezo: concello. laracha@fegamp. gal, coa copia da solicitude debidamente rexistrada dentro do prazo de presentación. O mesmo criterio seguirase na fase de alegacións, de ser o caso Xunto á instancia tamén se presentará a seguinte documentación: * A fotocopia co DNI. * A fotocopia do documento que acredita a titulación mínima esixida ou equivalente. * A fotocopia do Celga 4 ou equivalente. * O informe médico (este poderá presentarse no momento de presentación de instancia con resto da documentación ou obrigatoriamente, antes da firma do contrato unha vez rematado o proceso, e sempre que o aspirante sexa un dos seleccionados) * O xustificante do pagamento da taxa por dereito de exame que será de 23 euros que poderá ser efectuada en calquera das seguintes contas: ABANCA: ES20.2080.0079.9231.10000015 LA CAIXA: ES08.2100.4912.2122.00004416 BANCO PASTOR: ES10.0238.8126.1606.60000173 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). A documentación poderá ser fotocopia, sen ser precisa a copia cotexada; se presumirá documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido polo Real Decreto Lexislativo 5/2015 do 30 de outubro, polo que se aproba o Texto Refundido da Lei do Estatuto Básico do Empregado Público (TRLEBEP), será designado por Decreto de Alcaldía, no momento de aprobación da lista definitiva de admitidos e excluídos. Os vocais deberán ter titulación igual ou superior á esixida para o acceso ás praza convocadas.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta.3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 23.2 da Lei 40/2015, de 1 de octubre, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O alcalde, vista a proposta de selección do tribunal, procederá á adopción do decreto correspondente que resolverá a contratación. A proposta do tribunal cualificador se elevará a Alcaldía - Presidencia, para a resolución do expediente de selección, mediante decreto, que será publicado no taboleiro de anuncios do Concello, na páxina web do concello e na sede electrónica. A formalización dos contratos laborais cos aspirante seleccionado será competencia do Sr. Alcalde - Presidente; os/as aspirantes deberán incorporarse ao seu posto de traballo no prazo máximo de cinco días, dende que sexan requiridos para elo. Na Laracha, 27 de xuño de 2019 Temario (para a proba test). Lei 5/2016 de 4 de maio do patrimonio cultural de Galicia Asinado dixitalmente polo sr. Alcalde, José Manuel López Varela, do que eu secretaria, Cristina Castro Fuentes, dou fe.” A Laracha, 28 xuño de 2019 O Alcalde José Manuel López Varela